LidanRubinov/Halacha-QA huggingface dataset:
שאלה: חנוכת בית אחרי שנתיים: אחרי 7 שנות שכירות קנינו בחסדי ה דירה בירושלים שכה חיכינו לרגע זה,ובאמת חסדי ה היו בחוש! (וגם מאמץ ועזרה של השליחים-הוריי). תמיד חיכיתי לשבח שאשבח את ה בסעודת חנוכת הבית, וגם אודה להוריי. בלילה שעברנו, כיוון ששמעתי שיש עניין לא לעכב אפילו יום אחד, קראתי ל2 שכנים (אחד אפילו לא הכרתי) ובאותו לילה נפגשנו. ואולם זה שאינני מכיר הלך דיי מהר, ובכלל זה לא היה רציני. למדנו קצת בשניים ולזכרוני הייתי עייף ולא היה כל כך טוב. לצערי, די סמוך לכניסתינו לדירה חל שינוי בעבודתי ונכנסתי ללחץ אדיר למשך שנתיים וזה מנע ממני לקיים סעודת חנוכת הבית מכובדת עם ההורים ועם השבחים (בהרגיעי את עצמי שהרי קיימתי איזו חנוכת בית בכל זאת). בנוסף אציין, ש"לא הולך לנו" במקום החדש ואני לפעמים תולה זאת אולי בכפיות טובה כלפי שמיא וגם קצת כלפיי הוריי שעזרו, שלא קיימתי עד כה דבר מכובד. שאלתי - האם עדיין אפשר ובאיזה אופן? ואם לא - אז האם אפשר לחדש משהוא משמעותי בדירה (לעשות סוף סוף גינה או להוסיף חדר (זה בתכנון.) וכדו ) ואז יהיה מותר?
תשובה: אפשר לעשות כעת חנוכת בית, ואם זה לפני ר"ח אב אפשר גם סעודה. מה שחשוב הוא הלימוד במניין, וזה חשוב בהרבה מכל הסעודה. ואם תוסיפו חדר תעשו פעם נוספת חנוכת בית לכבוד אותו חדר. ובע"ה תתברכו ותינצלו מכל צרה.
שאלה: זמן לימוד חוק לישראל: בשעות הבוקר אינני מספיק ללמוד חוק לישראל לאחר תפילת שחרית. עד איזו שעה מותר ואפשר ללמוד, חצות היום חצות הלילה?
תשובה: אפשר לומר עד השקיעה את כל פסוקי התנ"ך, ובלילה להשלים משנה, גמרא, זוהר והלכה.
שאלה: על מי נאמר "עשה לך רב": האם הרב המייעץ שלי, שידוע שלכל אחד צריך להיות לו רב - "עשה לך רב", יכול להיות ממש ידיד טוב שמתייעץ איתי על הכל ועוזר לי במחשבות והתלבטויות שלא קשורות ליהדות (אני בת) וזה לא יעבור על דיני צניעות בין גבר ואישה שלא נשואים? לכם :)
תשובה: אם את שואלת כנראה את מרגישה שיש כאן מעבר לרגיל. היחסים בין רב לתלמיד צריכים להיות יחסים של יראה והרגשת כבוד כלפי הרב. כשמדובר על אישה ששואלת רב ודאי שהכל צריך להישאר ברמה העניינית ולא לגלוש לנחמדות בקשר וכד'.
שאלה: הרמח"ל היה ללא זקן?: האם השמועה ששמעתי נכונה, ואכן לרמח"ל לא היה זקן? לכבוד הרב שליט"א.
תשובה: כך מספרים, שהרמח"ל היה בלי זקן. אבל על אדם גדול ועצום בקנה מידה כמוהו אין לנו יכולת לבקר ולזלזל ח"ו, בפרט במה שאיננו מצוה מן התורה אלא מנהג ישראל. ואם הסיפור נכון בוודאי שהיתה לו סיבה מוצדקת.
שאלה: צומות לאחר לידה: אני חצי שנה לאחר לידה, האם חייבת בצום? צמתי בי"ז בתמוז והיה לי ממש קשה. מה ההלכה לגבי ט באב ויתר הצומות, חייבת או פטורה?
תשובה: אם צום י"ז בתמוז היה קשה לך היית יכולה להפסיק אותו. לעומת זאת, באשר לתשעה באב צריך להתייעץ עם רופא. דינו דומה ליוכ"פ.
שאלה: ביטול תפילה בציבור: אני עובד בחב גדולה. יש לנו מניין קבוע לתפילת מנחה אך אין לנו שם ספר תורה. בי ז בתמוז בוטלה מראש התפילה בהנחה שהציבור יעדיף להתפלל בבית כנסת עם ספר תורה. הבעיה היא שיש אנשים שאין באפשרותם (או ברצונם, כי יש גם מתפללים חילוניים שרק באים לומר קדיש) להגיע לבית כנסת עם ספר תורה. האם נכון לבטל את התפילה במקום העבודה לגמרי או שהיו צריכים להשאיר את המצב כבכל יום, ומי שרוצה שיבוא להתפלל ואולי יהיה שם מניין?
תשובה: היה עדיף שכן הייתם מתפללים שם, וכל מי שיכול אח"כ ילך לבית כנסת שבמקום מגוריו ושם ישמע רק את קריאת התורה, כי קריאת התורה לא חייבת להיות בתוך התפילה.
שאלה: לנסוע עם יולדת בשבת: האם מותר לאמא של היולדת לנסוע עם הבת והחתן ללידה (של הבת) בשבת ברכב פרטי או שרק הבעל יתלוה לאישתו? יש לציין שגם הבעל וגם האמא רשאים ויכולים לנהוג.
תשובה: מותר רק להתלוות ליולדת באותו רכב (רצוי אמבולנס).
שאלה: מערכת הכשרות על פי שיטת הרב: "בתחום הכשרות הרב תומך בכך שרבנות הראשית תדרג את כל המערכות כדי לעורר תחרות ולהעלות את רמת הכשרות בישראל, במקום שתעסוק במתן הכשרים בעצמה שממילא אינם מקובלים על המחמירים בכשרות." כך כתבו על הרב באתר כלשהו. א. האם זה נכון? ב. לא הבנתי מהי השיטה - האם מדובר בדירוג הבד"צים למיניהם מבחינת כשרות, ואי נתינת כשרות בעצמה (הרה"ר)?
תשובה: הצעתי שהרבנות תהיה מפקחת על כל הבדצי"ם והיא תדרג את מדרגת הכשרות של כל בד"ץ או גוף נותן כשרות. וגם תוכל לפסול גופים נותני כשרות לא אמינים. כלומר, היא תהיה המפקחת על נותני הכשרות.
שאלה: צניעות וספר תורה: לכבוד הרב. בתי הנשואה שומרת שבת וטהרת המשפחה אולם לדאבוני אינה מתלבשת בצניעות. הריני לציין שעל אף הערותיי היא מסרבת לשמוע. שאלותיי: א) 1. האם עניין הצניעות של בתי מעכב בעדי להיות שליח ציבור? 2. האם מותר לברך לקדש כשבתי נמצאת בשולחן שבת? ב) אני מתגורר במושב ובבית הכנסת מתפללים רק בימי שבת וחג. לפני כחודש הוכנס ספר תורה חדש. השאלה שלי, איך לנהוג בהוצאת ספרי התורה,האם יוציאו את הספר החדש בכל שבת?
תשובה: 1. אתה כשר לשמש כש"ץ. 2. לפחות בזמן הקידוש יש ללבוש בגד ראוי.
שאלה: שיר השירים בערב שבת: אשמח מאוד אם הרב יוכל להסביר מדוע נוהגים לומר את שיר השירים בערב שבת, כלומר, מה המקור והאם זה חובה?
תשובה: זהו מנהג ישראל אך אין זה חובה כלל וכלל. כיון שבשבת עם ישראל מגלה בשביתה ממלאכה ובשמחה לקראת השבת הקריבה את אהבתו לשי"ת מתאים לומר את שיר אהבת ד' לקראת שבת.
שאלה: הכהנים שנשארו לאחר הריגת נב: אחרי הריגת כל הכהנים בנוב, ולפי האמור בתוספות בגמרא ברכות ד. שלא נשארו שום כהנים חוץ מאביתר הכהן, מאיפה הגיע צדוק הכהן שהחליף את אביתר?
תשובה: כוונת התוס' שלא נשארו כהנים מבני אחימלך כמבואר בשמואל א פרק כב פס' כ: "וימלט בן אחד לאחימלך בן אחיטוב ושמו אביתר ויברח אחרי דוד", ומכיוון שאחימלך היה הכהן הגדול ודאי אביתר בנו מילא התפקיד לאחריו, ומכאן קשה על רש"י שם. אמנם ודאי נותרו עוד כהנים בארץ, וביניהם צדוק בן אחיטוב.
שאלה: קבלת צדקה למי שלא מצמצם: ראיתי שהרב כתב באתר בעניין נתינת צדקה ש"נראה שהיום, שרמת החיים גבוהה, יתכן שגם אם בדבר אחד אדם עני מחליט שלא לצמצם ראוי לתת לו. הצורך לפעמים להרחבת החיים נחשב כצורך. לכן לא נראה לי לדקדק בצדקה בענין זה." שאלתי- האם גם מותר למקבל הצדקה לקבל באופן זה, זאת אומרת, אדם שחסר לו לחוגים לילדים שלו, למשל, מותר יהיה לו לקבל מעמותת חסד מוצרי מזון, למשל, כדי שיוכל לשלוח ילדיו לחוגים כי הוא מרחם ורוצה להעניק לילדים כמו שכולם מקבלים? (כל זה כמשל) וכמו כן, עד היכן מותר? (מזגן כי חם מאד, רכב כי זה דיי הכרחי באזור מגוריי, וכו ) ז א מה זה "בדבר אחד"?
תשובה: אין הגדרה מוחלטת בענין. אם מדובר על כך שאדם אין לו נכסים מיותרים והצרכים הנורמאליים הם לא בהישג ידו, ניתן לתת לו צדקה. צרכים נורמאליים זה לפי מה שרגילים בני אדם ברמת החיים שלו לצרוך. אם נמצא במקום שבו חצי מהאנשים לא שולחים לחוגים נראה לי שלא נקרא כצורך בסיסי. אולם אם הרוב שולחים, אזי יכול להכלל בצרכים הרגילים. כך גם לגבי מזגן, אם רוב האנשים ברמת האדם הזה יש להם מזגן אז הוא מוגדר כצורך בסיסי. אולם מכיון שאין כאן גדרים מוחלטים אם יש דבר שיש בו צורך חריג, כגון: אם סובלים מחום וכד', מותר גם אז לקבל צדקה.
שאלה: בשר בארוחה עיסקית בתשעת הימים: בב באב נקבעה לי ארוחה עם הבוסים שלי מחו"ל. הארוחה נקבעה לי במסעדה בשרית ולא ניתן לשנות את מיקום הארוחה. אני נוהג כמנהג "ספרד" (הסבים שלי מסלובקיה). בימים כתיקונם לא אוכל בשר או אשתה יין בתשעת הימים. האם אוכל לחרוג ממנהגי ולאכול בשר ולשתות יין בארוחה עם הבוסים מחו"ל? יצויין כי אינני אוכל דגים שגם הם נמצאים בתפריט כך שלדאבוני אוכל לאכול רק מהמנות הבשריות.
תשובה: אם זה חשוב מאוד שתהיה שם איתם, תאכל את הארוחה בלי האוכל הבשרי עצמו או היין. מסתמא הם אנשים שדוגלים בחופש הביטוי והפלורליזם והם לא יכריחו אותך לשתות יין או לאכול בשר.
שאלה: שינוי שם: לכבוד הרב יש לי חבר ללימודים ששמו רומן. כיוון שלא נולד בארץ, בברית קראו לו בשם רחמין (שמשמעו רחמים), אך מאז לא קראו לו בשם זה אלא רק בשם רומן. כיום הוא שוקל לשנות את שמו לרום, ורוצה לדעת האם זהו שם מומלץ. מראש.
תשובה: גם רום לא רצוי כי יש בו משמעות של גאוה. אם יסכים לשם רחמים שבו נקרא בברית זהו הטוב ביותר ולא ישים לב למלעיגים. ואם ירצה שם אחר עם משמעות טובה כדאי בכל זאת להשתמש בשם רחמים כשם שני כמו אביה רחמים או אלי רחמים וכדומה.
שאלה: כמה שאלות מנושאים שונים: 1. האם מותר לנשים לטבול בים בין המיצרים? 2. האם על אכילת קוסקוס עם סלט מברכים "בורא מיני נפשות" בלבד? האם יש צורך לברך גם "על המחיה"? 3. האם ישנה הלכה פסוקה שחייבים להתחתן בנוכחות הורים? 4. האם מותר לברך במקום פלוני שאינו שומר תורה ומצוות? 5. האם ישנה הלכה שאישה נשואה מחויבת בכיסוי ראש? אם כן מהי ההגדרה של כיסוי ראש? 6. כיצד ניתן לטהר כלי בית בצורה יעילה באופן עצמאי?
תשובה: 1. לשחות בים מותר עד ראש חודש אב. טבילת מצוה עדיף כל השנה שלא לטבול בים. 2. על קוסקוס מברכים מזונות ועל הסלט (אם לא אוכלים מעורבב) אדמה. כל אחד מהם זקוק לברכה אחרונה בפני עצמו. 3. לא. אמנם ראוי לכבד את ההורים ולא להתחתן בלעדיהם אם אפשר. 4. לא. אולם אם גם את רוצה לאכול מאכל זה, את יכולה לברך בקול רם ויהיה לו, בדיעבד, דין של "שומע כעונה". 5. כן. לכתחילה ראוי לכסות את כל הראש. מותר להשאיר שטח של טפח (8 סנטימטרים) על טפח של שיער מגולה. 6. טבילת כלים יש לעשות במקווה. כלים שמשתמשים בהם רק לדברים קרים יש לשטוף היטב ומספיק. כלים שבישלו בהם יש להגעיל. לקחת סיר גדול למלא מים עד סופו ולהרתיח אותו עד שהמים יגלשו על פיו. לאחר מכן לשטוף אותו ואז ניתן להכשיר בו כלים אחרים. למלא אותו מים ולהרתיח וכשהמים מעלים בועות להכניס את הכלים אליו. אם הוא מפסיק לבעבע, יש לחכות עם הכלים עד שהוא מבעבע והם בתוכו. להוציא את הכלים ולשטוף במים קרים מיד. מדובר שלא השתמשו בכלים 24 שעות. ניתן לשים סבון בכדי לפסול את המים. מה שמשתמשים ישירות באש או ללא נוזל, יש ללבן ליבון חמור, כלומר, להעביר באש עד שיוצא ניצוצות. תבניות של תנור צריך ללבן אולם הם עלולות להתקלקל ולכן אין להשתמש בהם אלא בחד פעמיות. צלחות מחרסינה או קרמיקה, אין להכשיר. מיקרוגל, לנקות היטב היטב ולהרתיח מים בכוס חד פעמית חזקה עד שכולו מתמלא אדים. עדיף להשתמש כשהאוכל מכוסה היטב והרמטי. תנור, לנקות היטב בחומרים חריפים ולהדליק על החום הגבוה עד שנייר שתשימו בפנים יחרך ויתחיל להתפורר. אותו דבר לעניין כיריים חשמליות.
שאלה: יהדות אחינו השומרונים: אני מתגורר בישוב ברכה שבשומרון, ישוב הממוקם בשכנות לישוב השומרונים שנמצאים שם מאז הגלה אותם הנה מלך אשור. משיחות והיכרות מסויימת עימם עולה שהם מחשיבים עצמם יהודים לכל דבר ועניין, קוראים כל שבת בתורה, מקיימים מצוות (באופן חלקי כמובן, שהרי הם מאמינים רק בתורה שבכתב), מקריבים את קרבן הפסח המפורסם שלהם, צמים ביו"כ, ומבדילים עצמם מהערבים לצידם חיו כל הזמן הזה. הם גם מדברים עברית מקורית, בהגיה דומה לתימנים, שלטענתם שונתה לאחר מכן ע"י עזרא הסופר. מתשובות של הרב כאן באתר ראיתי שהרב באופן חד משמעי לא מחשיב אותם כיהודים, ואני מניח שזה ע"פ הכתוב בגמרא שמצאו אצלם "דמות יונה" והוציאו אותם מכלל ישראל למפרע, הואיל וגילו שכל יהדותם וגיורם לא היו שלמים. רציתי לדעת בכל הענווה הראויה, האם יש דעות ופוסקים ביהדות שהתלבטו אולי הם עדיין יהודים? האם לעובדה שבמשך מאות שנים הם נחשבו כיהודים רגילים ומן הסתם התערבו בהם יהודים "מקוריים" עד להוצאתם מהיהדות אין שום משקל בנושא? ב ו
תשובה: הנחת היסוד שלך, שהתערבו בהם יהודים, מי אמר שהיא נכונה, להפך, אולי התערבו בהם ערבים? הם לא יהודים.
שאלה: חלוקת הארץ ע"פ נבואת יחזקאל: מחילה אם השאלה נשמעת מנותקת מהמציאות, אך במהרה יבנה המקדש ומשיח יקבץ נדחי ישראל מארבע כנפות הארץ. ברצוני לדעת האם נבואת יחזקאל על חלוקתה המחודשת של הארץ ע"פ השבטים: 1. תגרור אחריה מעברי דירות המוניים ברחבי הארץ (וממילא העלויות יוזלו פלאים) 2. תגרום למצב בו שבט שלא יוותרו ממנו הרבה יותיר דירות ריקות לשיממון. ובעיקר- מתוך הנחה שרובנו משבט יהודה, האם עלי לקבוע את ביתי בנחלת יהודה כבר עתה?
תשובה: הנצי"ב בפסוק "כי אתם באים אל הארץ כנען" מסביר שלעתיד לבא חלוקת הארץ תהיה שונה מהחלוקה שהיתה בזמן יהושע בן נון. דווקא כשבני ישראל נכנסו לארץ כנען החלוקה היתה לשבטים. לכן לא צריך לחפש דירה בנחלת שבט יהודה. לגבי הדיור, איך יהיה מקום לכולם? נמתין עד אז. כמו שהקב"ה יחיה מתים, הוא גם ידאג למקום לכולם.
שאלה: הכרזה על אבידה לאחר זמן רב: לפני כשנתיים במסגרת נסיעה של כל האולפנה מצאתי סריג (סוודר) במקום שבו שהינו (לאחר שרב הבנות עלו על האוטובוסים). בהתרשלות לא הכרזתי וכעת כבר שתיים מהמחזורים שהיו אז, סיימו את לימודי האולפנא. לכן היה לי קשה לפרסם על כך בצורה שמחזורים אלו יראו את הפירסום. פירסמתי בדואר אלקטרוני כיתתי אך אינני יודעת עד כמה נפוצה הכניסה אליו בקרב מחזורים אלו. שאלתי היא: האם הפרסום שעשיתי מספיק או שאני צריכה להתאמץ יותר שההודעה תגיע לכלל הבנות (כמו: לשלוח לכולם SMS או מכתב)?
תשובה: את יכולה להשתמש בו. וליתר בטחון, תרשמי על איזה פתק שאת השתמשת בסוודר כזה וכזה. ואם ביום מן הימים יבוא מישהו, את תפצי אותו על שוויו.
שאלה: לימוד תורה בט  באב: ב"ה מספר שאלות לגבי הלימוד בתשעה באב: 1) מה שמותר ללמוד, מותר ללמוד בניגון? (מבחינה שצריך להשמיע קולו בשעת לימודו,ואין הכוונה לניגון משמח,סתם לקרוא עם איזה מנגינה) 2) לצערי הלימודים האלו לא גורמים לי להזיל דמעה, ומבחינה של לימוד הם כן משמחים אותי, עדיין מותר ללמוד? 3) נגיד שלחלק מהלימודים אני לא מתחבר, כמו איוב ואיכה, האם מותר לי לעשות חזרות על מה שאני כן לומד, לדוגמא ירושלמי סוף תענית (מוזכר בקיצור שו"ע)? הרי השינון נותן סיפוק וכן משמח. 4) מותר ללמוד בחברותא? למרות שיש בזה שמחה יותר מסתם לימוד,כך הרבה יותר קל להתרכז (כי זה לא קל ללמוד אחרי שלא אוכלים,יושבים על רצפה ועוד צריך ללמוד דברים שלא מושכים את ליבי) הרי בכל זאת יש לחשוש לביטול תורה "עצם חיוב לימוד התורה שייך גם בתשעה באב, ולכן חייב כל אחד לקבוע זמן ללמוד ביום זה כפי כחו"(קיצוש"ע ילקוט יוסף). שנזכה במהרה לביאת גואל ו
תשובה: אנו נוהגים להקל בענינים אלו. לכן כל עוד שמדובר בדברים המותרים בלימוד, מותר ללמוד גם עם חברותא וגם לעשות חזרות. נחמה גדולה בבנין ציון וירושלים.
שאלה: חידוש בגדים בשלושת השבועות: האם מותר לקנות ולחדש בגדים בשלושת השבועות? אני ספרדיה.
תשובה: אין לחדש בגדים ששמחים בהם בשלושת השבועות, ואם יש צורך דחוף אפשר להקל בשבת ואז לברך שהחיינו בשבת.
שאלה: שמיעת מוזיקה בשלושת השבועות: בכל שנה כשמגיע הזמן הזה אני לא בטוחה לגבי שמיעת שירים, אשמח אם הרב יוכל להסביר לי מה מותר ואסור-בכללי, וכן לגבי 2 מקרים ספציפיים- אני נוסעת בכל יום בין 3 ל4 שעות, ושמיעת שירים ורדיו עוזרת לי להעביר את הנסיעה. אני לומדת לפסיכומטרי, ורק שמיעת מוזיקה מאפשרת לי להמשיך ללמוד, שאחרת אני משתעממת ומפסיקה. חשוב לי לציין שהמוזיקה שאני שומעת לא גורמת לי לשמוח או משנה לי את המצברוח, אלא שהיא פשוט חלק מהחיים שלי והיא עוזרת לי מאוד. האם במקרים האלו מותר לשמוע מוזיקה? רבה!!
תשובה: אם שמיעת המוזיקה מסייעת לנסיעה מותר לשמוע, וכן אם היא עוזרת ללימוד מותר לשמוע.
שאלה: איסור רחיצה בשלושת השבועות: יש יסוד למנהג חלק מעדות אשכנז שלא להתרחץ כל שלושת השבועות מיז בתמוז עד ט באב, בין בחמים בין בקרים או שכל העניין שלא איסור רחיצה בשלושת השבועות הוא רק בחמים ולא החמירו בקרים?
תשובה: לי לא ידוע על מנהג כזה בארץ ישראל, כי עם האקלים שיש פה זה לא שייך. בחו"ל יכול להיות שנהגו כך. מקסימום מחמירים מראש חודש. במנהג כזה בארץ יש גם גרימת צער לציבור.
שאלה: צום ט' באב לאישה מניקה: כבוד הרב בני בן 3 חודשים ואני מניקה אותו. האם עלי לצום צום מלא ב-ט באב או שמותר לי לשתות לאכול? ואם מותר לי לשתות לאכול, מהי הכמות המותרת עלי? ומה הכוונה בשיעורים?
תשובה: בעקרון את חייבת לצום. אם תרגישי שלתינוק חסר אוכל מותר יהיה לך לשתות מיץ ענבים ומשקאות מזינים כדי שהוא לא ירעב.
שאלה: קנייה בבין המצרים: האם מותר לקנות שעון יד חדש בבין המצרים? האם אני יכול לקנות מתנה למישהו (מצית) בבין המצרים?
תשובה: לא ראוי לברך שהחיינו בימים אלו, שבהם אנו מצטערים על חורבן בית מקדשנו. כל דבר שמברכים על קנייתו שהחיינו אין לקנות. לכן, שעון שהוא דבר חשוב ויש שמחה בקנייתו, אין לקנות בשלושת השבועות. מצית רגיל, אפשר לקנות. ואם אתה קונה אותו לחבר ונותן אותו לאחר תשעה באב, הרי שאין אתה מברך שהחיינו ומותר לקנותו.
שאלה: אבן שמוט למאכלי בשר וחלב: רכשתי לפני מספר ימים אבן שמוט. את האבן מחממים לפני השימוש בתנור של 250 מעלות. יש לציין שהאבן מגיע לטמפרטורה מאוד גבוהה. האם לאחר השימוש בה למאכלי חלב וכמובן הנקיון שלה אני יכולה לבצע שימוש גם למאכלי בשר? במידה וכן, האם יש צורך אולי בלהכניס אותה לתנור לבד?
תשובה: נראה שזה יהיה בעיה, כי אם זה בלע בחום כ"כ גבוה, יש חשש שזה גם יפלוט בחום כזה.
שאלה: התעמלות בשלושת השבועות: כבוד הרב אני מתאמנת בשיעורי התעמלות לנשים בת חודשי, והשיעורים מלווים במוזיקה (כמו אירובי וכדומה) האם מותר לי להשתתף בשיעורים אלו? האם מותר לי לקנות בגדי התעמלות לשיעורים? ודבר נוסף- האם מותר ללבוש בגד חדש לכבוד שבת? כלומר מיום שישי בצהריים?
תשובה: אם המסיקה נחוצה למקצב של התנועות ולא מדובר בריקוד אלא בהתעמלות, מותר. בגדים חדשים לא קונים בתקופה זו.
שאלה: תפקיד הרבנות הראשית בעניין הכשרות - המשך: הרב ענה לי כך לאחרונה: "הצעתי שהרבנות תיהיה מפקחת על כל הבדצי"ם והיא תדרג את מדרגת הכשרות של כל בד"ץ או גוף נותן כשרות. וגם תוכל לפסול גופים נותני כשרות לא אמינים. כלומר היא תיהיה המפקחת על נותני הכשרות." אם אינני טועה, יש לרה"ר קריטריונים לכשרות המאכלים, שאם בד"ץ או כל גוף אחר שנותן כשרות לא עומד בהם, הרה"ר מכניסה אותו לקטיגוריה שמתחת לקריטריונים שלה. הווי אומר, לקטיגוריה של הלא כשרים. אזי אם כן, קיים דבר כזה, אך הרב אומר שכדאי בעצם לרה"ר לא לתת כשרות למוצרים, ובעצם לדרג לפי רמת הכשרות את המאכלים? כלומר, לאזרחים תהיה רשימה של כל הגופים שעומדים בקריטריונים של הרה"ר? לכבוד הרב שליט"א.
תשובה: הרבנות תקבע את דרגת הכשרות של כל גוף נותן כשרות ותפקח עליהם על פי קריטורינים שהיא תקבע, והציבור ידע מה רמת הכשרות של כל גוף נותן כשרות.
שאלה: סדר המיטות בחדר שינה: האם יש העדפה מבחינה הלכתית למצב המיטות בחדר שינה, האם הם צריכות להיות תמיד נפרדות או תמיד מחוברות (כמובן, למעט זמנים שאסורים) ומה עומד מאחורי העדפה זו? האם יש הנהגה שראויה לבחורי ישיבות?
תשובה: אין צורך להפריד אלא בשעת שינה כשאסורים.
שאלה: בישול בשבת קודש שמצער את אבא: אבא שלי אדם דתי מאד והוא בא אלינו ביום שישי בצהריים למשך כל השבת. אשתי מבשלת בשבת בנוכחותו ואינה מוכנה לוותר בנושא זה. אני רואה שקשה לו לראות הדלקת אש בשבת ובישול בשבת והוא מתלונן בפני תמיד. מה אני יכול לעשות במקרה זה?
תשובה: כבוד הורים זו מצוה מוסרית אנושית וכל אדם מוסרי ראוי שימנע מלצער הורים. גם אשתך תהיה בעתיד זקוקה שילדיה וחתניה וכלותיה יכבדו אותה ולא יגרמו לה צער, על כן עליה להראות דוגמא לילדיה איך היא מתחשבת ומכבדת את אביך וכך גם ינהגו כלפיה.
שאלה: כלאיים - פרחים - עציצים: לכבוד הרב, יש לי ערוגה בגינה בה יש מספר פרחים מסוגים וממינים שונים. באותה ערוגה שתלתי נענע שהתפשטה לאורך כל הערוגה. 1. אם לא הייתה הנענע,האם הפרחים לבדם הם כלאיים? 2. האם הנענע והפרחים הם כלאיים? 3. אם יש פרחים שונים, בעציצים מנוקבים, יש כלאיים?
תשובה: וברכת ד' 1. נחלקו בשאלה האם יש כלאים בפרחי נוי. לדעת האמרי בינה (ח"א סי' י) כל דבר שאנשים שותלים לצורך (ריח, עישון) יש בו כלאים, ולכן גם בפרחי נוי יש כלאים. ואילו לדעת החזו"א אין כלאים בפרחי נוי, ריח וכו'. מכיוון שזה ספק באיסור דרבנן על כן אפשר להקל. 2. לדעה המקילה, אפילו אם יש מין של מאכל אדם ומין אחר לריח אין זה כלול ב"שדך" לא תזרע כלאים, ועל כן אין בו איסור. 3. זאת שאלה מספר 1. וכבר כתבנו להתיר. הרב יהודה הלוי עמיחי מכון התורה והארץ כפר דרום אשקלון
שאלה: אכילת צלפים: האם פרי הצלף לפני שהוא נפתח אני קוטף אותו וכובש אותו במלח כשר מבחינת חרקים? יש לציין שפתחתי לפני אכילה אחד גדול יחסית וגיליתי שם מין חרק בצבע חום, יכול להיות תולעת. בצלפים הקטנים כשפתחתי זה לא היה. למרות זאת זרקתי הכל. האם בכלל לאכול צלפים או לא? יש גם שמגיעים מתורכיה עם כשרות, האם אפשר לסמוך על הכשרות?
תשובה: וברכת ד' לעיתים רחוקות נגוע. אבל הבדיקה היא קלה בראיית עין. יש לשטוף ולבדוק שלא נוצר נקב בכניסה או פרורים, ואז אפשר לאכול. הרב יהודה הלוי עמיחי מכון התורה והארץ כפר דרום אשקלון
שאלה: דיני אבלות במשך השנה: אני באבל על מות אבי ורציתי לדעת מה הדינים לחודש, לשנה. אני יודעת שאסור להשתתף בשמחות, האם מותר לשמוע מוסיקה במהלך השנה? האם מותר להתאפר? אילו איסורים נוספים יש?
תשובה: תנחומי למשפחה האבלה. בשורות טובות. דינים לאבל: הדינים נכתבים כאן הם דינים כלליים. קשה להיכנס לכל הפרטים בתשובה באינטרנט, מה עוד שיש מקרים שונים ומציאויות שונות בין אבל לאבל הדורשות התייחסויות אישיות. לכן בכל שאלה או ספק, טוב לשאול רב. שמחות: כללית אין להשתתף בשמחות שיש בהם מוזיקה וריקודים. ככל שהשמחה יותר גדולה כך האיסור יותר ברור. מאידך ככל שהאבל יותר קשור לבעלי השמחה כך יש יותר מקום להקל. לכן למעשה אבלים לא הולכים כלל לחתונות, כך מקובל ואין צורך להרגיש לא נעים וכד'. מאידך אם החתונה קרובה אליך כגון בת או אחות שמתחתנת יש הרבה יותר מקום להקל בהשתתפות בחופה או בכל החתונה וכד' לפי המציאות ובתנאים מסויימים. גם בבר מצוה או בסעודת ברית מילה נוהגים לא להשתתף אולם אפשר להשתתף בברית עצמה או לומר מזל טוב וללכת. ובאותו עיקרון אם השמחה היא של קרוב יש מקילים גם להשתתף בתנאים מסויימים גם בשמחה עצמה. תספורת: אף שלגבר יש הגבלות בתספורת אשה יכולה להסתפר כרגיל. (לאחר שבעה, ואשכנזים מקילים רק לאחר שלושים אא"כ יש צורך מיוחד) קניית בגדים: (לאשכנזים) אין לקנות בגדים חדשים חשובים כמו שמלה וכד'. בגדים רגילים אפשר לקנות. אם יש צורך מיוחד כמו אשה שחסרים לה בגדים לצורך עבודתה או שזקוקה לבגד חדש לצורך שמחה מיוחדת אפשר להקל ולקנות. ויש עדיפות שמישהי אחרת תלבש את הבגד לזמן קצר ואז הוא לא ייחשב חדש. (בדין זה הספרדים נוהגים להקל אא"כ מדובר בבגד לבן) קבלת מתנות: נוהגים לא לתת מתנות לאבל אולם לבעל מותר (וממילא חייב) לתת מתנות לאשתו בחגים וכד' משום בית. שמיעת מוזיקה: אין לשמוע מוזיקה במשך השנה. עיקר האיסור במוזיקה הגורמת לשמחה ולכן אפשר להקל במוזיקה שקטה וכד'. אין זה אומר שבכל מקום שיש מוזיקה אסור לאבל להיות. כלומר מותר לאבל לנסוע באוטובוס על אף ששומעים שם מוזיקה וכד'. מותר לאבל, כשאין פתרון אחר, לשמוע מוזיקה כדי שלא ירדם בנהיגה וכד'. מותר להתאפר.
שאלה: חבישת כיפה בבריכה: למדתי בישיבה שאסור ללכת ארבע אמות מבלי לכבוש כיפה.וכששאלתי את הרב שלי לגבי חבישת כיפה בבריכה הפנו אותי לאתר הזה. השאלה שלי היא, האם שאני מתרחץ בבריכה חוף הים אני צריך לחבוש כיפה, הרי אין ביכולתי להיכנס לבריכה חוף הים עם כיפה כי אז היא תיפול תירטב ותיהרס? כנ"ל לגבי מקלחת. האם כשאני יוצא מהבריכה אני צריך מיד לחבוש את הכיפה או שעדיף לא להיכנס לבריכה חוף הים כלל? אודה לרב שיבאר לי נושא זה.
תשובה: בבריכה לא צריך ללכת עם כיפה. גם על החוף, לא צריך מיד ממש ללבוש את הכיפה (אפשר לשים אותה קצת יותר רחוק מאשר על קצה הברכה שפת הים), אבל אם אתה רוצה להחמיר ולהיות חסיד, תזדרז ללבוש אותה.
שאלה: תנ"ך בפלאפון: ברשותי פלאפון שבתוכו קיימים תנ"ך, סידור, הלכה, סדר פסח ומגילת אסתר. יש לציין שהם לא פתוחים כל הזמן בפלאפון אלא צריך להיכנס לתוכנה ורק אז נפתך התנ"ך סידור וכו. האם אני צריך להתייחס לפלאפון (כשהתוכנה סגורה) כמו לכל סידור תנ"ך?
תשובה: לא. רישום דיגטילי אינו כמו ספר.
שאלה: לחזור בתשובה: אז ככה נתחיל בזה שאני במעצר בית כבר 7 חודש, וממזמן רציתי לחזור בתשובה וניסיתי כמה פעמים אבל כל פעם נשברתי בדרך אחרת. קשה לי מאוד לוותר על כל התענוגות של החילונים וזה גם קשה מאוד שאני בבית ואני ממש רוצה לחזור בתשובה כבר המון זמן אבל פשוט לא מצליח. אם תוכלו לעזור לי אולי טיפים רעיונות שיהיה לי יותר קל.
תשובה: ב"ה לך. צר לי לשמוע על המעצר בית שלך, ואני בטוח שזה מאוד לא קל לך. יחד עם זה, כיום עם התקשורת יש אפשרות לחזור בתשובה גם כשאדם בתוך הבית. זה לא קל, זה דורש השקעה, וזה דורש התמסרות, אך אם האדם רציני הוא מסוגל לעשות את זה ויהיה לו ממש נפלא. הדבר הראשון שלדעתי חשוב זה שתקבע לך סדר יום שבו יהיו דברים שירימו אותך. לדוגמא, תפילה בבקר, כל יום בבקר תתפלל לה'. אתה יכול להתפלל מתוך סידור, ואם אין לך תוכל למצוא באינטרנט את נוסח התפילה (יש את כל הסידורים באתר "דעת" באופן מסודר ופשוט). תקבע לך זמן ללימוד תורה. במידה ויש לך ספרים תוכל להיעזר בהם, ובמידה ולא תוכל דרך האינטרנט או לשמוע שיעורים או ללמוד מתוך ספרים, כגון אם אתה רוצה ללמוד הלכה אתה מוזמן להיכנס לאתר ישיבה ולהיכנס שם לספרי פניני הלכה שכתב הרב אליעזר מלמד שליט"א רב הישוב הר ברכה, ותוכל ללמוד באופן מסודר את כל הספרים שלו שיצאו לאור, שיש בהם ממש לימוד נפלא של הלכות עם ההסברים שלהם. חשוב מאוד שהלימוד שלך יהיה מסודר, לדוגמא אם אתה בוחר ספר, תעשה לך הספק יומי ושיעור באינטרנט על מה שאתה לומד, וכך תוכל להתקדם המון וממש לבנות את העולם הרוחני שלך. בשמירת מצוות צריך להתקדם צעד אחר צעד, פעמים רבות אנשים רוצים להשתנות בבת אחת בהכל, ואז הם נופלים. לכן חשוב שתבחר לך דבר שאתה שומר לעליו, ושאתה מתקדם בו, וכך אחר שתתרגל תבחר עוד משהו וכן הלאה. במשך היום תשתדל מאוד לא לעשות דברים האסורים לפי התורה. תוכל גם לקבוע לך מישהו שתוכל ללמוד איתו דרך הטלפון או דרך האנטרנט. ודבר אחרון חשוב מאוד שתעשה לך רב. הכוונה תהיה בקשר עם רב, שהוא יראה מה קורה איתך, ושהוא יעזור לך ויחזק אותך. אשמח מאוד להיות בקשר ולעזור לך בכל מה שתרצה. הרב יצחק גרינבלט zahig1 gmail.com
שאלה: חידשתי נעליים בשלושת השבועות: קנו נעליים בשלושת השבועות ולבשתי אותם כמה דקות וברכתי שהחיינו ואז נזכרתי, מותר ללבוש אותם?
תשובה: כל הבעיה היא לברך שהחיינו ולא לחדש. ולכן, אם כבר ברכת מותר לך להמשיך וללבוש אותם. אבל יש לך לדעת, שעל נעליים, לחלק מהפוסקים, לא מברכים שהחיינו.
שאלה: עגיל באוזן לגבר: האם מותר לגבר לעשות עגיל באוזן אחת מבחינה הלכתית?
תשובה: זה תכשיטי נשים, ולכן זה איסור של לא ילבש.
שאלה: להחתים על טופס שיש בו חילול שבת: לכב מורנו הרה"ג ר יעקב אריאל שליט"א התחלתי לעבוד כסוכן מכירות של עסק המציע טיפול גמילה מעישון סיגריות. במסגרת תקופת האחריות שקיימת לאחר הגמילה הלקוח מתחייב לדווח אם מתעורר אצלו שוב הצורך לעשן והדיווח צריך להיות מיידי, כולל בשבתות וחגים. אני כסוכן אמור להחתים אותו על כתב התחייבות הכולל את הסעיף הנ"ל (מתוך כתב ההתחייבות: "בתקופת האחריות. יש לדווח מיידית - 24 שעות ביממה, שבעה ימים בשבוע, כולל שבתות וחגים, ליועץ גמילה במקרים של הופעת הצורך בעישון."). יצויין, כי לטענת העסק, כל השיחות של לקוחות, אשר פונים לקבלת תמיכה בשבתות וחגים, מופנות באופן אוטומטי לחברה חיצונית ומטופלות על ידי נציגים שהם לא יהודים בלבד. עוד יצויין כי ישנו כתב התחייבות המותאם לשומרי שבת (שחובת הדיווח המיידי היא בשאר ימות השבוע בלבד). שאלתי היא: האם מותר לי להחתים על טופס כזה?
תשובה: מתוך הנחה שהתמכרות לעישון היא מצב חולני וההתקשרות בשבת היא מלאכה דרבנן והטיפול נעשה ע"י נוכרים, מותר.
שאלה: לשבת שבעה בכמה מקומות: במידה ומשפחה מחליטה להתפצל בשבעה. האם ניתן לעבור בין בתים ולשבת שבעה כל פעם במקום אחר (יומיים בכל בית)?
תשובה: כן. אך זה לא מומלץ.
שאלה: תרופות לא מאושרות: ב"ה לכבוד הרב ישנו רופא בחו"ל שמוכר תרופות שלא אושרו על ידי משרד הבריאות (גם בישראל וגם בחו"ל) - אפילו דאגו לסגור לו את העסק אבל הוא פתח שוב כנראה במדינה אחרת ומוכר דרך האינטרנט. קראתי ביקורות טובות על התרופות שלו מאנשים שניסו וחשבתי לנסות גם. החומרים שהוא משתמש בתרופות שלו הם חומרים כימיים מוכרים, אבל מוכרים לשימושים בתרופות אחרות ובמינונים אחרים. האם זה מותר הלכתית להשתמש בתרופות האלה? מראש
תשובה: אם אתה מאמין שהם יכולות לעזור לך, ואתה חושב שהם ר, הבעיה הפורמלית של החיסרון שבאישור מצד משרד הבריאות לא אמור להוות בעיה. אם אתה לא בטוח, תחמיר על עצמך ואל תשתמש בהם. כדאי מאוד שתתייעץ עם איש מקצוע.